ஆட்டம் இறுதிகட்டத்தை எட்டிக்கொண்டிருந்த நிலையில், நிறுத்த நேரமாகக் கூடுதல் நிமிடங்கள் வழங்கப்பட்டன. இந்நிலையில், பாஸ் வந்த பந்து போர்ச்சுகல் வீரரின் கையில் பட்டு 'ஹேண்ட் பால்' ஆனதால், இரான் அணிக்கு பெனால்டி வாய்ப்பு வழங்கப்பட்டது. அந்த அணியின் வீரர் கரிம், பெனால்டி வாய்ப்பில் கோல் அடித்தார். மேட்ச் 1-1 என்ற நிலையில் டிராவை நோக்கி நகர்ந்து கொண்டிருந்தது. இந்நிலையில் இரான் அணி வீரர் மெஹ்தி தரேமி அடித்த பந்து கோல் கம்பத்தை உரசிக்கொண்டு சைட் நெட்டில் பட்டது. அடுத்த சுற்றுக்குத் தகுதிபெறும் வாய்ப்பை மயிரிழையில் இரான் தவறவிட்டது என்றே சொல்லலாம்.